Աչմարդա

Աչմարդա  (, նախկինում` Օվա), գյուղ Աբխազիայի Գագրայի շրջանում, Գագրայից 38 կմ հյուսիս, Սանդրիփշի գետի ափին։ Գյուղը գտնվում է ծովի մակարդակից 460 մ բարձրության վրա։

Բնակչությունը 

1959 թվականի տվյալներով, գյուղում բնակվում էր 415 մարդ, հիմնականում հայեր, իսկ 1989 թվականին` 230 մարդ, կրկին հիմնականում հայեր։

Բնակչությունն զբաղվում է ծխախոտի, եգիպտացորենի մշակությամբ և պտղաբուծությամբ։ Գյուղում կար հայկական ութամյա դպրոց և գրադարան։

Աչմարդա գյուղը հիմնադրել են Սոչիի և Վրաստանի Խոբիի շրջանից տեղափոխված հայերը` 1898 թվականին։

Ծանոթագրություններ 

Վրաստանի գյուղեր
Աբխազիայի գյուղեր